Mažeikių lopšelis – darželis ”Buratinas”

Olimpinio ugdymo programa

“Vaikų darželis – olimpinio kelio pradžia”

2018 – 2019m.

Programos anotacija (aktualumas, reikalingumas)

Šiandieną kūno kultūros ir dvasios harmonijos idėja iškyla visu aktualumu, nes suvokiama, kad kūno kultūra – bendrosios kultūros dalis.

Kūno kultūra ir sportas reikšminga ir neatskiriama ikimokyklinių įstaigų ugdymo dalis, viena iš pagrindinių sveikatos stiprinimo priemonių, galinti padėti išsigelbėti nuo pasyvumo, tingumo, protinio darbo perkrovų.

Šiandienos visuomenėje vis dažniau pastebime neigiamų reiškinių, kurių iniciatoriai – jauni žmonės.Vis daugiau jaunimo vartoja narkotines medžiagas, didėja rūkančių skaičius. Sporto funkcija suvokiama orientuojantis tik į aukštą sporto rezultatą, dažnai pamirštamas kilnus elgesys sporte.

Olimpinio ugdymo programa skiriama kiekvienam darželio vaikui, tėvui, pedagogui visam gyvenimui. Tai ne tik varžyboms ir pergalėms, bet draugiškam rungtyniavimui, bendravimo, žmogaus asmenybės, sveikos gyvensenos tobulinimui, gyvenimo kokybės gerinimui, kūno valios ir dvasios vertybių ugdymui. Didelis dėmesys skiriamas kūno lavinimui, mokėjimui bendrauti, sąžiningumui, mokėjimui džiaugtis ne tik savo bet ir kitų pergalėmis, mokėjimui laimėti ir pralaimėti, draugiškumui, pagalbai kitam.

Olimpinio ugdymo programa padės pedagogams, ugdytiniams ir jų tėvams suvokti aktyvaus judėjimo svarbą sveikatai, sužinoti įvairius fizinės veiklos būdus, suprasti, kad dvasinės ir fizinės sveikatos pagrindas – fizinis aktyvumas, žaidimų džiaugsmas, prisiminti, kad kilnus elgesys – tai garbinga, graži sportinė kova, teikianti pasitenkinimą ne tik žiūrovui, bet ir pačiam dalyviui.

Tikslai:

1. ugdyti harmoningą, kūrybingą ir laisvą asmenybę
2. ugdyti vaikų olimpinę kultūrą, formuoti gebėjimą mankštintis, sportuoti
3. siekti fizinės ir dvasinės darnos, judėjimo džiaugsmo, kilnaus ir garbingo elgesio ne tik sporte, bet ir visose gyvenimo situacijose
4. ugdyti atsakomybę už savo poelgius

Uždaviniai:

1. sudaryti sąlygas ugdytiniams kuo dažniau išgyventi sporto teikiamą džiaugsmą, patenkinus saviraiškos, savęs realizavimo bei kūrybos poreikį.
2. integruoti olimpinio ugdymo idėjas į ugdomųjų veiklų turinį,į papildomo ugdymo veiklą, skleisti žinias apie olimpinį judėjimą.
3. ugdyti gebėjimą bendrauti ir bendradarbiauti su partneriais ir varžovais, garbingai kovoti, kilniai elgtis.
4. ugdyti optimistinį gebėjimą išgyventi pralaimėjimo kartėlį, nesėkmę sporte ir gyvenime, pergalių džiaugsmą.

**I. OLIMPINIO UGDYMO POLITIKA,**

**VEIKLOS VALDYMO STRUKTŪRA IR KOKYBĖS GARANTAVIMAS**

Darbo grupė, koordinuojanti olimpinio ugdymo programos įgyvendinimą bendruomenėje:

|  |  |
| --- | --- |
| Roma Gydrienė | mokytoja kūno kultūrai - pirmininkė |
| Ina Ieva Barkuvienė | mokytoja |
| Inesa Jonauskienė | Priešmokyklinio ugdymo mokytoja |
| Lina Činčiukienė | mokytoja |
| Sandra Grigaliūnienė | mokytoja |

Darželio bendruomenė tikisi, kad ugdytiniai išsiugdys dar didesnį poreikį aktyviai fizinei veiklai, mankštinimuisi, įgis žinių apie sveiką mitybą, dar geriau pažins save ir kitus, išmoks mandagiai, pagarbiai elgtis su suaugusiais ir bendraamžiais, su komandos draugais ir varžovais, pajaus atsakomybę už savo poelgius, sveikatą, sužinos apie kilnų, dorą, sąžiningą elgesį, įgis žinių apie kūno priežiūrą, apie švaros, tvarkos ryšį su sveikata, išmoks naujų, įdomių žaidimų, estafečių, supras, kad tik sąžininga kova teikia džiaugsmą, ugdytiniai įgis daugiau žinių apie sportą, olimpinį judėjimą, išmoks kilnaus elgesio rungtyniaujant, gebės bendrauti ir bendradarbiauti su partneriais ir varžovais, pasižymės kultūrine savimone, ekologiniu supratimu, kūrybingumu, darnumu, suvoks fizinės ir dvasinės darnos, sveikatingumo svarbą.

Manome, kad brandindami ugdytinių olimpinę sąmonę, padėsime susikurti olimpinės kultūros pagrindus, kurie glaudžiai siejasi su šiandieninėmis gyvenimo situacijomis.

* 1. **OLIMPINIO UGDYMO(SI) APLINKOS KŪRIMAS**

Pagal galimybes papildysime sporto inventoriumi sporto salę ir grupes, įsigysime lauko sporto inventoriaus.

Grupėse rinksime medžiagą apie olimpinį judėjimą, žymius sportininkus, jų nueitą kelią iki olimpinių aukštumų, įsigysime knygelių, stalo žaidimų apie olimpinį sportą, kursime patys knygeles, lankstinukus, rinksime straipsnius,nuotraukas iš olimpinio gyvenimo

Kaupsime gražias mintis, priežodžius apie sveiką gyvenseną, olimpinį judėjimą, olimpiečius, išsiaiškinsime pavojingas, nesaugias vietas aplinkoje, pastoviai prisiminsime saugaus elgesio gatvėje, namuose taisykles

Prižiūrėsime lauko aikštynus, sodinsime gėles, medelius, jais rūpinsimės

* 1. **ŽMOGIŠKIEJI IŠTEKLIAI**

Įstaigos pedagogai dalyvaus organizuojamuose kvalifikacijos tobulinimo renginiuose rajone, apskrityje, respublikoje, semsis žinių olimpinio ugdymo tematika.

Kaupsime metodinę, informacinę, pažintinę medžiagą apie olimpinį sąjūdį, olimpinę kultūrą, vertybes.

Bendrausime ir bendradarbiausime su rajono, kaimyninių rajonų ikimokyklinėmis įstaigomis, dalinsimės gerąja darbo patirtimi.

Pasitelksime tėvų paramą, ieškosime rėmėjų, plėtojant sveikos gyvensenos, olimpinio ugdymo idėjas.

Kviesime aktyviai dalyvauti šeimų narius olimpinio ugdymo renginiuose.

* 1. **OLIMPINIO UGDYMO TURINYS IR KOKYBĖ**

Per ugdymo valandėles - supažindinsime vaikus su Pjero deKuberteno asmenybe ir veikla, su Olimpine chartija ir kilnaus elgesio taisyklių sudarymu, aptarsime ugdytinių elgesį per sporto varžybas.

Bendradarbiausime su tėvais – įtrauksime juos į sporto renginius, turistinius žygius.

Kūno kultūros valandėlėse – organizuosime sporto renginius, propaguosime kilnų elgesį ir garbingą žaidimą, organizuosime Olimpinę dieną laikantis olimpinių žaidynių ceremonijų, rengsime geriausio sportininko , geriausio krepšininko rinkimus, organizuosime sporto šventes vaikams, estafečių varžybas tėvams, pastoviai vertinsime sporto varžybų dalyvių, varžovų, sirgalių elgesį.

* 1. **OLIMPINIO UGDYMO VEIKLOS SKLAIDA IR TĘSTINUMAS**

Skleisime sveikos gyvensenos ir olimpinio ugdymo gerąją darbo patirtį, dalinsimės metodine medžiaga, bendrausime su kitomis ikimokyklinėmis įstaigomis ne tik rajone, bet ir respublikoje.

Internetinėje svetainėje [www.buratinas.lt](http://www.buratinas.lt)skelbiame apie vykstančius ir įvykusius renginius, dalinamės gerąja darbo patirtimi.

Renginių planas

2018/2019m.m.

|  |  |  |  |
| --- | --- | --- | --- |
|  | Renginio, priemonės pavadinimas | Data | Atsakingi |
|  | Europos judumo savaitė, diena be automobilio, Akcija „Rieda ratai rateliukai“ | Rugsėjis | Roma F Gydrienė |
|  | UEFA Masinio futbolo savaitė | Rugsėjis | Roma F Gydrienė |
| 1. 1. | Piešinių parodos  Olimpinis deglas  Olimpiniai žiedai  Olimpinių medalių, taurių dekoravimas | Spalis | Ina Ieva Barkuvienė |
| 1. 2. | Viktorina “Sveikatos šaltinėliai“ | Lapkritis | Sandra Grigaliūnienė |
| 1. 3. | Konkursas „Sveikuolių sveikuoliai“ | Lapkritis | Inesa Jonauskienė |
| 1. 4. | Šeimų varžytuvės „Mama, tėtis, aš – sportuojanti šeima“ | Vasaris | Roma F Gydrienė |
| 1. 5. | Rudens sporto šventė „Linksmai sportuojame visi kartu“. (Visi kartu – mes jėga!) | Spalis | Roma F Gydrienė |
| 1. 6. | Krepšinio turnyras tarp priešmokyklinio ugdymo grupių | Kovas | Roma F Gydrienė |
| 1. 7. | Kilnaus elgesio kodekso kūrimas | Sausis | Lina Činčiukienė |
| 1. 8. | Sveikatos valandėlės grupėse “Būsiu sveikas kaip ridikas“ | Sausis | Ina Ieva Barkuvienė |
| 1. 9. | Olimpinė diena „Norim tapti olimpiečiais“ | Gruodis | Sandra Grigaliūnienė |
| 1. Da | Dalyvauti renginyje „Futboliuko Kalėdos“ | Gruodis | Roma F Gydrienė |
|  | Žiemos sporto šventė „Slidžiu takeliu“ Tirkšlių pušyne | Sausis | Roma F Gydrienė |
| 1. 10. | Dalyvauti LMŽ (Lietuvos mažųjų žaidynėse) |  | Roma F Gydrienė |
| 1. 11. | Dalyvauti futbolo festivalyje Mažeikiuose | Gegužė | Roma F Gydrienė |
| 1. 12. | Organizuoti olimpinių žiedų savaitę – (piešiame, kuriame aplinką pagal olimpinio žiedo spalvą, dalyvaujame olimpinių žiedų savaitės konkursuose, parodose) | Balandis | Inesa Jonauskienė |
| 1. 13. | Dalyvauti Lietuvos tautinio olimpinio komiteto skelbiamuose konkursuose, renginiuose. | Visus metus | Roma F. Gydrienė |
| 1. 14. | Susitikimas su sportininkais – buvusiais darželio ugdytiniais | Gegužė | Lina Činčiukienė |
|  | Pavasario sporto šventė „Greitesni už vėją“ | Gegužė | Ina Ieva Barkuvienė |
|  | Dalyvauti RIUKKPA organizuojamuose renginiuose. | Visus metus | Roma F Gydrienė |
|  | Dalyvauti asociacijos „Sveikatos želmenėliai“ renginiuose, seminaruose, vadovaujantis Respublikinės ikimokyklinių įstaigų darbuotojų asociacijos „Sveikatos želmenėliai“ 2018 m. veiklos planu Lietuvos valstybės atkūrimo 100 paminėti. | Visus metus | Ina Ieva Barkuvienė |
|  |  |  |  |

Pasiliekame teisę papildyti renginių sąrašą, o reikalui esant – pakeisti renginių vykdymo datą.

Parengė:

Roma Gydrienė

Mažeikių lopšelio-darželio „Buratinas“

Mokytoja kūno kultūrai